Mike Liut

Michael Dennis Liut (s. 7. tammikuuta 1956 Weston, Ontario, Kanada) on ammattilaisuransa lopettanut kanadalainen jääkiekkomaalivahti. Mike Liut pelasi National Hockey Leaguessa 1979 - 1992 seuroinaan Hartford Whalers, Washington Capitals ja St. Louis Blues. Hän pelasi kaksi vuotta World Hockey Associationin Cincinnati Stingersissä.

Liutin ura kohti ammattiliasuutta sai vauhtia hänen mentyään Bowling Green University -yliopistoon 1973. Päästyään kahdesti CCHA-sarjan tähtikentälliseen värvääjät kiinnittivät häneen huomionsa.  St. Louis Blues varasi hänet sijalla 56 vuonna 1976, mutta NHL:n sijaan Mike Liut menikin kilpailevan WHA-liigan Cincinnati Stingersiin, jota edusti kaksi kautta. WHA:n alasajon jälkeen 1979 Blues lopulta hyödynsi varauksensa.

Pelaajauran jälkeen Liut toimi Michiganin yliopiston joukkueen apulaisvalmentajana 1995–1998.

Saavutuksia 
 Lester B. Pearson Award 1981 (paras pelaaja pelaajien äänestyksessä)
 NHL:n ykköstähdistössä 1981
 Kanada-cupissa 1981
 NHL:n kakkostähdistössä 1987

Aiheesta muualla 
 Mike Liut hockeygoalies.org-tietokannassa

Kanadalaiset jääkiekkomaalivahdit
St. Louis Bluesin varaamat pelaajat
Lester B. Pearson Award -voittajat
Vuonna 1956 syntyneet
Elävät henkilöt